Wilkes-Barre

Wilkes-Barre je americké mesto a sídlo Luzerne County v severovýchodnej Pensylvánii a je súčasťou aglomerácie Scranton-Wilkes Barre. Táto aglomerácia je piatou najväčšou v Pensylvánii, po Philadelphii, Pittsburghu, Allentownu a Harrisburgu. Mesto bolo založené v roku 1769 a štatút mesta získalo v roku 1869. Ťažba uhlia predznamenala jeho rýchly rast na konci 19. a na začiatku 20. storočia. Po útlme ťažby uhlia mesto zaznamenalo ekonomický a demografický pokles. Revitalizácia a modernizácia mestskej infraštruktúry prebieha od roku 2005, napríklad revitalizácia nábrežia, nový divadelný komplex a rozšírenie areálu univerzity.

Referencie

Iné projekty

Externé odkazy 
 Oficiálna stránka

Mestá v Pensylvánii